Merdimanê tepişteyanê nêweşan û tepişteyanê ke înfazê înan ameyo vêşnayene çalakîya Nobeta Edaletî roja 359. de verê Edlîyeya Amedî de kerde. Hemserekanê HDPyî yê Amedî Gulîstane Atasoy û Zeyat Ceylanî zî paştî daye çalakîye.
Waya tepişteyê nêweşî Hamdûsena Adayî Reşahate Ada çalakîye de qisey kerd û ard ziwan ke rixmo ke cezaza înan qedîyaya tepişteyan rê qanûnê poşmanîye yeno ferzkerdene. Ada vat: ''Tepişteyî dewaya xo rê poşman nîyê. Senî ke zîndanî xo ver danê ma zî do xo ver bidê. Partîyan ma rê soz dabi ke rewşa tepişteyan bivisnê dewre. Ma venga partîyan danê ke wa sozê xo bîyarê ca. Heta çilka peyêne ya gonîya xo ma do çalakîya xo rê dewam bikerê.''
Çalakîye pê sloganan qedîyaye.
